
A Budapestet ért angolszász légitámadások hatása a lakóépület-állományra

Kulcsszavak: 20. századi magyar történelem; Budapest bombázása; Horthy-korszak; Magyarország a II. világháborúban; légiháború
Dolgozatom célja a Budapest elleni 1944-es angolszász légitámadások bemutatása, a fókuszt a bombázások lakosságra gyakorolt hatásaira, a mindennapokra és az épületkárok szemléltetésére helyezve. A témaválasztást indokolja, hogy bombázások a fővárosi lakosság mindennapi életére nagy befolyással bírtak. A vizsgálat során tágabb kontextusban bemutatom, hogy milyen okok vezettek a magyarországi légitámadásokhoz, hogyan jött létre a hazai légoltalom. A főváros településszerkezetét vizsgálva választ keresek arra a kérdésre, hogy a szövetségesek céljaival ellentétben miért keletkeztek számottevő bombakárok a lakóépületekben. A bombázásokat követően kiadott rendeleteken és végrehajtott intézkedéseken keresztül szemléltetem a fővárosi lakosság élethelyzetének radikális megváltozását. Kutatásom során egyaránt támaszkodom levéltári forrásokra, interjúkra, korabeli sajtóanyagokra, tanulmányokra és monográfiákra is.



